રાજકોટમાં સામે ચાલીને મુખ્ય પ્રધાન રૂપાણી સામે લડીને શહીદ થયેલા અબજોપતિ કોંગ્રેસી આગેવાન ઈન્દ્રનીલ રાજ્યગુરુએ પક્ષમાંથી રાજીનામું આપ્યું છે. એમના પક્ષમાંના પ્રતિદ્વંદ્વી કુંવરજી બાવળિયા ભાજપમાં જઉં જઉં કરતાં પક્ષમાં ટકી ગયા છે અને ફરી લોકસભે જવાની વેતરણમાં છે. જામનગરના કોંગ્રેસી ધારાસભ્ય વિક્રમ માડમ પણ ફરી લોકસભે જવા ભત્રીજી પૂનમ માડમ સામે ટકરાવાની તૈયારીમાં રહેશે.